अधिक तापमान में भी ज्यादा पैदावार देगा सोयाबीन
प्रदेशभर के किसानों के लिए अच्छी खबर है कि मुरैना के कृषि वैज्ञानिक सोयाबीन का ऐसा बोल्ड बीज तैयार कर रहे हैं जो सितंबर-अक्टूबर के अधिक तापमान को सहन कर एक हेक्टेयर में 20 से 25 क्विंटल की पैदावार प्रदान करे। नई प्रजाति के बीज का अनुसंधान आंचलिक कृषि अनुसंधान केन्द्र में शुरू हो गया है। अगले साल किसानों को बोवनी के लिए सोयाबीन का हाईब्रिड बीज सुलभ हो सकेगा।
अखिल भारतीय कृषि अनुसंधान परिषद नई दिल्ली ने सोयाबीन परियोजना के लिए मुरैना के आंचलिक कृषि अनुसंधान केन्द्र को सब सेंटर बनाया है। मेन कैम्पस सीहौर में स्थापित किया गया है। सोयाबीन की नई प्रजाति तैयार करने का काम वरिष्ठ कृषि वैज्ञानिक डा. वीके तिवारी ने अनुसंधान केन्द्र के कृषि फार्म पर शुरू कर दिया है। बोवनी के बाद बीज का बेहतर जर्मीनेशन देखने को मिल रहा है। सोयाबीन की नई प्रजाति तैयार करने के लिए कृषि वैज्ञानिक अभी अन्य प्रदेशों से सोया बीज लेकर उससे अनुसंधान को आगे बढ़ाएंगे।
किसानों को मिलेंगे तीन फसल चक्र
वरिष्ठ कृषि वैज्ञानिक एसएस तोमर के मुताबिक, सोयाबीन की खेती करने के दौरान किसानों को तीन फसल चक्र मिलेंगे। रबी सीजन में सरसों की फसल लेने के बाद किसान प्याज की फसल ले सकेंगे। उसके बाद 15 जून से 15 जुलाई तक सोयाबीन की खेती की बोवनी की जा सकेगी। चंबल संभाग के मुरैना जिले मे खरीफ व रबी सीजन की फसलों की प्रॉडक्टिविटी अच्छी मिलती है इसलिए अखिल भारतीय कृषि अनुसंधान केन्द्र नई दिल्ली ने मुरैना के आंचलिक कृषि अनुसंधान केन्द्र को सोयाबीन परियोजना का सब सेंटर बनाया है। खरीफ सीजन की फसलों की बोवनी में कृषि विभाग ने इस वर्ष सोयाबीन की बोवनी का रकबा एक हजार हेक्टेयर से बढ़ाकर 3000 हेक्टेयर कर दिया है।
मुरैना पूरी कर सकेगा खाद्य तेलों की कमी
मुरैना में आने वाले पांच बरसों में सोयाबीन की खेती को बढ़ावा मिलने पर यहां सोया ऑइल प्लांट स्थापित होने की प्रबल संभावनाएं हैं। ऐसा होने पर यह जिला, देश के लिए खाद्य तेल की कमी पूरी करने में मददगार साबित होगा। डा. एसपी सिंह, परियोजना समन्वयक, आंचलिक कृषि अनुसंधान केन्द्र
ये होगी नई प्रजाति की विशेषता
सोयाबीन की नई प्रजाति के बीज से उगाई गई फसल 85 दिन में पककर तैयार हो जाएगी।
नई प्रजाति की सोयाबीन का दाना बोल्ड होकर उसमें ऑइल परसेंट ज्यादा होगा।
सूखारोधी किस्म होने के कारण सोयाबीन की बढ़वार के लिए अधिक सिंचाई की जरूरत नहीं पड़ेगी।
अगेती किस्म के सोयाबीन बीज को सितंबर व अक्टूबर मास में 30 से 40 डिग्री सेल्सियस तापमान सहने की क्षमता होगी।
तापमान सहने की क्वालिटी के कारण सोयाबीन की फसल अचानक जल्दी पककर खराब होने की स्थिति में नहीं आएगी।
सोयाबीन की नई प्रजाति का बीज इस प्रकार तैयार किया जा रहा है जिसमें एलोमोजिक वायरस अपना प्रभाव नहीं दिखा सकेगा। इसके चलते यह प्रजाति कीटव्याधि से मुक्त रहेगी।
अन्यथा प्री-मैच्याेरिटी की दशा में किसान को सोयाबीन की पैदावार कम मिलेगी।
प्रयोग
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva npi_Deva